**UNIVERZITET U SARAJEVU**

**ELEKTROTEHNIČKI FAKULTET U SARAJEVU**

Komisija za pripremanje prijedloga za izbor akademskog osoblja u naučnonastavno zvanje asistent, za naučnu oblast "Automatika i elektronika", na Odsjeku za automatiku i elektroniku, za prijem u radni odnos s punim radnim vremenom (1 izvršilac), u sastavu:

1. Dr Senad Huseinbegović, vanredni profesor – predsjednik

Elektrotehnički fakultet u Sarajevu, naučna oblast "Automatika i elektronika"

1. Dr Emir Sokić, vanredni profesor – član

Elektrotehnički fakultet u Sarajevu, naučna oblast "Automatika i elektronika"

1. Dr Almir Salihbegović, docent – član

Elektrotehnički fakultet u Sarajevu, naučna oblast "Automatika i elektronika"

**VIJEĆU ELEKTROTEHNIČKOG FAKULTETA U SARAJEVU**

Odlukom Vijeća Elektrotehničkog fakulteta u Sarajevu broj 01-4177/22 od 22.07.2022. godine, imenovana je Komisija (u gore navedenom sastavu) za pripremanje prijedloga za izbor jednog izvršioca u naučnonastavno zvanje asistent za prijem u radni odnos s punim radnim vremenom, za naučnu oblast "Automatika i elektronika", na Odsjeku za automatiku i elektroniku Elektrotehničkog fakulteta u Sarajevu, o čemu podnosi sljedeći:

**I Z V J E Š T A J**

Na Konkurs, objavljen dana 28.06.2022. godine, u dnevnom listu "Dnevni Avaz" i na web stranici Fakulteta i Univerziteta, za izbor akademskog osoblja u naučnonastavno zvanje asistent, za naučnu oblast "Automatika i elektronika", u radni odnos s punim radnim vremenom (1 izvršilac), na Odsjeku za automatiku i elektroniku, u datom roku prijavila se jedna kandidatkinja:

1. Majda Čurtić-Hodžić, magistar elektrotehnike – diplomirani inžinjer elektrotehnike,

Prijavu kandidatkinje Majde Čurtić-Hodžić br. 01-3532/22 od 30.06.2022. godine, Komisija je razmatrala priloženu dokumentaciju i cijenila navedene podatke kandidatkinje referencirajući se na Zakon o visokom obrazovanju Kantona Sarajevo (Službene novine Kantona Sarajevo br. 33/17), kao i na odredbe Statuta Univerziteta u Sarajevu i uslove tražene Konkursom.

**PODACI O KANDIDATU: Majda Čurtić-Hodžić, MoE-dipl.ing.el.**

**Kandidatkinja je podnijela prijavu zavedenu pod brojem 01-3532/22 od 30.06.2022. godine. U Potvrdi o potpunosti/blagovremenosti prijave na raspisani Konkurs od 28.06.2022. godine, broj: 09-3939/22 od 15.07.2022. godine utvrđuje se da je prijava blagovremena i potpuna (uredna) u skladu sa uvjetima utvrđenim Konkursom.**

1. **Bibliografski podaci:**
* **datum i mjesto rođenja**:

\*\*\* Dio podataka naveden u Izvještaju Komisije \*\*\*

* **obrazovanje:**

Bakalaureat/bachelor - inženjer elektrotehnike, Odsjek automatika i elektronika

Prvi ciklus studija Elektrotehničkog fakulteta u Sarajevu završila je 25.09.2014. godine s prosječnom ocjenom 8,64 i 180 ECTS bodova.

Magistar elektrotehnike - diplomirani inženjer elektrotehnike, Odsjek automatika i elektronika

Drugi ciklus studija Elektrotehničkog fakulteta u Sarajevu završila je 29.09.2016. godine s prosječnom ocjenom 9,74 i 120 ECTS bodova.

* **ostale vještine i sposobnosti:**

Od stranih jezika kandidatkinja je u biografiji navela da poznaje engleski i španski jezik.

1. **Zaposlenje:**

Sept. 2018. – danas Profesor stručno-teorijske nastave

JU Srednja elektrotehnička škola Sarajevo

Sept. 2017. – Avg. 2018. Profesor stručno-teorijske nastave

JU Željeznički školski centar Sarajevo

Nov. 2016. – Avg. 2017. Elektoinženjer za automatizaciju u industriji

4ING doo Sarajevo

1. **Naučni i stručni radovi kandidata:**

U biografiji kandidatkinje nisu navedeni radovi.

1. **Projekti:**

 U biografiji kandidatkinje navedeno je da je tokom rada u struci radila na projektovanju i upravljanju HVDC sistema. Također, navodi se posjedovanje certifikata „Desigo System Basic (SB1), XWP Basic (XWP1), CAS Library Basic (DLI1)“ izdat od Siemens VIE SIE Bau 22/E45 Boltzmann, 1210 Wien.

1. **Nastavno-pedagoški rad:**

U biografiji kandidatkinje se navodi da je tokom rada kao srednjoškolski profesor radila na predmetima koji zahtjevaju praktični rad učenika iz oblasti mikroautomatizacije i elektronike.

1. **Takmičenja, priznanja i nagrade:**

* Srebrena značka Univerziteta u Sarajevu za I i II ciklus studija, Univerzitet u Sarajevu, br. 60/16 od 05.11.2016. godine.
1. **Ostala priložena dokumentacija:**
* Kopija Izvoda iz Matične knjige rođenih,
* Uvjerenje o državljanstvu,
* Uvjerenja o podacima registrovanim u matičnoj evidenciji, FZ PIO/MIO od 27.06.2022. godine,
* Potvrda o radnom stažu, Srednja elektrotehnička škola Sarajevo od 29.06.2022. godine,
* Uvjerenje o učešću roditelja u Oružanim snagama.

**PRIJEDLOG SA OBRAZLOŽENJEM**

Na osnovu Zakona o visokom obrazovanju Kantona Sarajevo (''Službene novine Kantona Sarajevo'', br. 33/17, 35/20 i 40/20), Statuta Univerziteta u Sarajevu (br. 01-1093-3-1/18 od 28.11.2018. godine), Potvrde o blagovremenosti i urednosti prijave na raspisani konkurs od 28.06.2022. godine broj: 09-3939/22 od 15.07.2022. godine, uslova traženih Konkursom (tekst Konkursa za izbor akademskog osoblja objavljen dana 28.06.2022. godine u dnevnom listu "Dnevni avaz", na web stranici Univerziteta u Sarajevu i na web stranici Elektrotehničkog fakulteta), te dokumentacije koju je kandidtkinja priložila, Komisija konstatira da prijavljena kandidatkinja Majda Čurtić-Hodžić:

* ispunjava potrebne uslove za izbor u nastavno-naučno zvanje asistent, shodno navedenim članovima Zakona o visokom obrazovanju i Statuta Univerziteta u Sarajevu,
* posjeduje obrazovanje I i II ciklusa studija na Oblasti za automatiku i elektroniku Elektrotehničkog fakulteta Univerziteta u Sarajevu sa ostvarenim prosjekom ocjena: 8,64 na I ciklusu studija i 9,74 na II ciklusu studija (ukupni prosjek za prvi i drugi ciklus studija 9,19),
* posjeduje prizanje Srebrena značka UNSA,
* posjeduje iskustvo u nastavno-pedagoškom radu,
* posjeduju iskustvo u radu na projektima.

Na osnovu izloženog, Komisija za pripremanje prijedloga za izbor akademskog osoblja u naučnonastavno zvanje asistent, jednog izvršioca, za naučnu oblast ''Automatika i elektronika'' na Odsjeku za automatiku i elektroniku, za prijem u radni odnos sa punim radnim vremenom, utvrđuje da prijavljena kandidatkinja ispunjava uslove propisane Zakonom o visokom obrazovanju i Statutom Univerziteta u Sarajevu, te saglasno naprijed navedenom jednoglasno predlaže

VIJEĆU ELEKTROTEHNIČKOG FAKULTETA U SARAJEVU

da se kandidatkinja Majda Čurtić-Hodžić, magistar elektrotehnike – diplomirani inžinjer elektrotehnike, izabere u naučnonastavno zvanje asistent, u radni odnos sa punim radnim vremenom, za oblast ''Automatika i elektronika'' na Odsjeku za automatiku i elektroniku.

Sarajevo, 25.08.2022. godine

ČLANOVI KOMISIJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vanr. prof. dr Senad Huseinbegović, dipl.ing.el. – predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vanr. prof. dr Emir Sokić, dipl.ing.el. – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. Almir Salihbegović, dipl.ing.el. – član